fikr-e-dildari-e-gulzar karun ya na karun | Urdu Poetry, Sad Poetry, Urdu Shayari, urdupoetry.ooposts.com
fikr-e-dildari-e-gulzar karun ya na karun | Urdu Poetry
qissa-e-sazish-e-aghyar kahun ya na kahun
shikwa-e-yar-e-tarah-dar karun ya na karun
jaane kya waza hai ab rasm-e-wafa ki ai dil
waz-e-derina pe israr karun ya na karun
jaane kis rang mein tafsir karen ahl-e-hawas
madh-e-zulf-o-lab-o-ruKHsar karun ya na karun
yun bahaar aai hai imsal ki gulshan mein saba
puchhti hai guzar is bar karun ya na karun
goya is soch mein hai dil mein lahu bhar ke gulab
daman o jeb ko gulnar karun ya na karun
hai faqat murgh-e-ghazal-KHwan ki jise fikr nahin
moatadil garmi-e-guftar karun ya na karun